Poštovani,

Obavještavamo vas, da NVO Crnogrska ISKRA u okviru projekta „Prevencija i intervencija za djecu mlade i njihove roditelje*“*, finansiranog od strane Ministarstva socijalnog staranja, brige o porodici i demografije, planira organizovati obuku na temu „Unapređenje emocionalne rezilijencije za produktivan rad*“*. Program obuke je akreditovan rješenjem Zavoda broj: 03-128/23-32/2 od 20.02.2024.godine.

U skladu sa programom, obuka traje jedan dan i planirano je da bude realizovana petak, 26. septembra 2025. godine. Realizatori na ovoj obuci biće mr Ana Golubović Popović, porodični psihoterapeut i Renata Nurković, magistar psihologije.

Obuka je prvenstveno namijenjena stručnjacima iz oblasti socijalne i dječje zaštite sa završenim osnovnim, specijalističkim ili master studijama iz oblasti društvenih i humanističkih nauka (socijalni radnici, psiholozi, pedagozi, specijalni pedagozi, andragozi, vaspitači, pravnici, sociolozi), kao i stručnim saradnicima koji rade u centrima za socijalni rad, licenciranim pružaocima usluga socijalne i dječje zaštite, zatim stručnjacima koji dolaze iz NVO sektora, kao i ustanovama socijalne i dječje zaštite. Takođe, obuka je namijenjena i studentima, pomenutih obrazovnih profila. Pored navedenog, obuku mogu pohađati i svi zainteresovani za predmetnu temu, a koji nijesu u sistemu socijalne i dječje zaštite.

Akreditovani program obuke "Unapređenje emocionalne rezilijencije za produktivan rad" namijenjen je stručnim radnicima socijalne i dječje zaštite, s ciljem jačanja njihove sposobnosti da se nose sa stresom, izazovima i emocionalno zahtjevnim situacijama na poslu. Obuka obuhvata praktične tehnike i strategije za razvoj emocionalne otpornosti, smanjenje rizika od sagorijevanja i unapređenje profesionalne učinkovitosti i međuljudskih odnosa.

Učešće na obuci je besplatno. Učesnici će dobiti sertifikat o uspješno završenom programu obuke.

Panirano je prisustvo tri stručna lica iz NVO Crnogorska ISKRA, kao i sedamnaest predstavnika iz oblasti socijalne i dječije zaštite, zaposlenih na teritoriji opština Andrijevica, Berane, Petnjica, Plav i Rožaje. Obuka će se održati u prostorijama NVO Crnogorska ISKRA u Beranama, a detaljna agenda nalazi se u prilogu.